கேள்வி: பிரான்சிஸ்கோ மற்றும் ஜெசிந்தா மார்த்தோ - புனிதர் பட்டம் குறித்து விரிவாக சொல்லுங்கள்.
பதில்: பிரான்சிஸ்கோ, ஜெசிந்தா ஆகியோரை புனிதர் நிலைக்கு உயர்த்துவதற்கான நடைமுறைகள் 1946ஆம் ஆண்டு தொடங்கின. 1935 மற்றும் 1951ஆம் ஆண்டுகளில் அவர்களது கல்லறை தோண்டப்பட்ட வேளையில், ஜெசிந்தாவின் முகம் அழியாமல் காணப்பட்டது."On September 12, 1935, the mortal remains of Jacinta, who died in 1920, were exhumed. Her face was found to be incorrupt." Solimeo, Luiz. ''Fatima: A Message More Urgent Than Ever''. (2008) pg. 97. "Today, the remnants of both Francisco and Jacinta rest at the Basilica of Fátima." pg. 99.[http://www.crc-internet.org/images/jacinta.jpg Jacinta's exhumation photo] at Catholic Counter-Reformation, and [http://www.escuelacima.com/jacintamarto.jpg Jacinta's reburial photo]at escuelacima.com. Pages found 2010-05-13. குழந்தைகளுக்கு புனிதர் பட்டம் வழங்குவதில் நிலவிய கருத்து வேறுபாடுகளால், இவர்களுக்கான நடைமுறைகளை மேற்கொள்வதில் சிக்கல் எழுந்தது. 1979ல் கத்தோலிக்க ஆயர்களிடையே ஒத்த கருத்து ஏற்பட்டதால், 1989ஆம் ஆண்டு புனித திருத்தந்தை இரண்டாம் அருள் சின்னப்பர், இவ்விரு சிறார்களையும் வணக்கத்துக்குரியவர்கள் என்று அறிவித்தார். 2000ஆம் ஆண்டு மே 13ம் தேதி, புனித திருத்தந்தை 2ம் ஜான் பால், பாத்திமாவில் உள்ள செபமாலை அன்னை பேராலயத்தில், பிரான்சிஸ்கோ, ஜெசிந்தா ஆகியோரை அருளாளர்களாக அறிவித்தார். இதையடுத்து, மூளை காயத்தால் பாதிக்கப்பட்ட பிரேசில் நாட்டு சிறுவன் லூக்கா, இவர்களின் பரிந்துரையால் குணம் அடைந்த அற்புதத்தை அங்கீகரிக்கும் வகையில் இருவரையும் புனிதர் நிலைக்கு உயர்த்த திருத்தந்தை பிரான்சிசு முடிவு செய்தார். பாத்திமாவில் அன்னை மரியா முதல் காட்சி அளித்ததன் நூற்றாண்டு விழா கொண்டாடத்தையொட்டி பாத்திமா சென்ற திருத்தந்தை பிரான்சிசு, பிரான்சிஸ்கோ, ஜெசிந்தா ஆகியோரின் கல்லறைகளை சந்தித்து செபித்தார். 2017 மே 13ந்தேதி நடைபெற்ற சிறப்பு திருப்பலியில், இவ்விரு சிறாருக்கும் புனிதர் பட்டம் வழங்கினார். மறைசாட்சிகளாக இறக்காதவர்களில் மிக இளம் வயதில் புனிதர் நிலைக்கு உயர்ந்தவர்கள் என்ற பெருமையை பிரான்சிஸ்கோவும், ஜெசிந்தாவும் பெற்றுள்ளனர்.